El Pla d'eixos RDI ja estan publicats al web del Departament
Heu accedit al setè Butlletí electrònic d'Innovació i Recerca on trobareu, a més del recull actualitzat de l'activitat rellevant de Territori i Sostenibilitat i d'iniciatives dutes a terme més enllà del Departament, un enllaç directe al document dels Eixos estratègics d'innovació i recerca de Territori i Sostenibilitat.
Aquest document conté els eixos integrats de les diferents secretaries sectorials del Departament i per tant, ofereix per primer cop una visió global departamental dels reptes i objectius prioritaris en matèria de RDI.
Eixos estratègics d'innovació i recerca de Territori i Sostenibilitat
Quan ens trobem a meitat dels 2 anys de durada del projecte, el document publicat, i que podeu veure al final d'aquest article, mostra els resultats de la trajectòria del projecte.
En aquests moments ja s'han finalitzat totes les fases del projecte.
Atès l'elevada transferibilitat de PILOT4SAFETY, el gran objectiu és tenir més regions aplicant aproximacions comunes de la Directiva a carreteres secundaries amb la consegüent reducció del nombre d'accidents.
En la rotonda d'unió de l'antiga C-242 amb la nova variant C-242, a l'altura de les Borges del Camp, s'han instal·lats uns bàculs que durant el dia una placa solar genera càrrega a 24 V que va a un regulador de càrrega que la transmet a les bateries.
Un cop s'ha carregat totalment, el generador atura la generació d'electricitat de la placa.
En fer-se fosc el rellotge astronòmic permet una sortida de tensió del controlador optomètric, quan un des radars detecta la presència d'un vehicle, 50 m de distància, aleshores emet un senyal a cada relé de les lluminàries i funciona tal com s'ha descrit abans.
L'objectiu de l'estudi ha estat constatar i caracteritzar quina és la percepció que té actualment el sector empresarial a Catalunya en relació amb el canvi climàtic, focalitzant específicament els reptes i les noves oportunitats de negoci que generen o poden generar les accions d'adaptació.
Per tal de conèixer els riscos i les oportunitats comercials o empresarials de l'adaptació al canvi climàtic a Catalunya, l'Oficina Catalana del Canvi Climàtic va apostar per la realització d'un estudi d'opinió realitzat durant l'any 2011 i que ha estat desenvolupat per ENT environment & management.
Per fer l'anàlisi, s'han realitzat 13 entrevistes amb diversos agents econòmics i socials de Catalunya vinculats a la qüestió de l'adaptació al canvi climàtic.
Davant la pressió creixent que suporta l'espai rural i atès que sovint el sòl no urbanitzable no rep un tractament prou acurat en els plans d'ordenació urbanístics municipals, es considera indispensable facilitar les eines que permetin una ordenació, regulació i gestió més eficient d'aquest sòl.
Des del novembre del 2011 la Unitat d'Aplicació de les Polítiques de Paisatge treballa en aquesta línia de facilitar la incorporació del paisatge en els processos urbanístics.
Com a resultat de la feina feta, ja és en una fase avançada d'elaboració una nova generació de plànols del sòl no urbanitzable que, a partir dels catàlegs del paisatge, cartografien les directrius del paisatge dels plans territorials parcials que han de servir de base per al planejament urbanístic.
El maig del 2012, dins del cicle Global Cat, ORIGAMI (Optimal Regulation and Infrastructure for Ground, Air and Maritime Transport) va convocar un taller de debat titulat: Upcoming Innovations and Future Scenarios for a Seamless European Mobility amb la participació d'un centenar d'experts procedents de diferents països d'Europa, d'empreses públiques i privades i d'administracions públiques impulsores d'estratègies innovadores, amb la participació d'experts i responsables del Departament de Territori i Sostenibilitat, com el Secretari Damià Calvet, el director del Centre de Transports de la Mediterrània Occidental (CETMO) Saki Aciman, i el responsable del Programa Global Cat, Xavier Baulies.
També hi van participar catalans en posicions rellevants a les institucions europees, com Ramon Tremosa, membre del Parlament Europeu, Vicenç Pedret, de la DGMOVE, Joaquim Rodón, del Banc Europeu d'Inversions, o Mateu Turró, director honorari del Banc Europeu d'Inversions.
Aquest document presenta una visió global sobre l'estat actual de progrés en l'assoliment de l'objectiu establert en el Pla marc de mitigació del canvi climàtic.
És el segon volum de la sèrie creada l'any 2010, quan es va iniciar la publicació dels 5 informes de progrés a Catalunya, un per a cada any del període de Kyoto.
Sota el nom "Segon Informe de progrés a Catalunya sobre els objectius de Kyoto", es presenta la situació actual en matèria d'emissions de gasos amb efecte d'hivernacle a Catalunya, des del 1990 fins al 2009.
El passat 13 de juny va tenir lloc a la sala d'actes de l'Institut Cartogràfic de Catalunya la jornada "SMARTGEO: Contribució de les TIG/SIG a la cadena de valor en el desenvolupament de les smart cities ", organitzada per l'Associació Catalana de Tecnologies de la Informació Geoespacial.
Per commemorar el Dia Internacional de la Biodiversitat, els dies 6, 7 i 8 de juny, el Departament de Territori i Sostenibilitat amb la col·laboració del Departament d'Agricultura, Ramaderia, Pesca i Medi Natural, la Universitat de Barcelona (UB) i la Institució Catalana d'Història Natural, (ICHN) va organitzar les Segones Jornades de Prospecció Biològica de Catalunya.
La voluntat és divulgar i organitzar activitats que permetin posar en relleu la biodiversitat i el patrimoni natural de Catalunya, i alhora incrementar el coneixement global de la diversitat biològica del país.
L'objectiu de les jornades és el mostreig biològic, al més exhaustiu possible, de la comarca natural del Moianès i la Riera de Muntanyola.
L'Observatori del Paisatge de Catalunya ha publicat recentment " Franges.
Els paisatges de la perifèri a", basat en el seminari homònim celebrat a Olot el novembre de 2010.
El llibre, que és el tercer volum de la sèrie 'Reflexions' de la col·lecció " Plecs de Paisatge ", es va presentar a la Pedrera de Barcelona el passat dijous 21 de juny.
Mitjançant aquest acord de col·laboració, l'empresa aportarà a l'Institut Geològic de Catalunya (IGC) 122.000 euros per a l'adquisició d'un sistema Multi-sensor Core logger, el qual serà instal·lat al CST a Tremp,i que permetrà l'escanejat i la caracterització dels paràmetres físics dels testimonis dels sondeigs més significatius de Catalunya, facilitant-ne l'estudi, la conservació i la difusió.
El passat 5 de juny, a Barcelona, Water.cat (grup Connect-EU Aigua) va presentar la seva Agenda estratègica de recerca sobre l'aigua, que pretén ser l'instrument de referència per a la presa de decisions d'RDI en aquest terreny.
El 12 del mateix mes en tingué lloc una altra presentació davant membres de la Comissió Europea de Recerca a Brussel·les (Bèlgica), concretament de la DG de la Societat de la Informació –recentment rebatejada DG CONNECT– i de la DG de Recerca i Innovació.
Els objectius d'aquestes accions han estat donar a conèixer les necessitats i les línies prioritàries i estratègiques de la recerca catalana en el camp de l'agua, i aconseguir instruments de finançament europeu per posar-les en pràctica.
El passat 19 de juny es va celebrar la Jornada Tècnica sobre Restauració d'Espais on s'han dut a terme activitats extractives, presentada pel Subdirector general d'Intervenció i Qualificació Ambiental, Sr.
Pere Poblet i Tous, que va servir per donar a conèixer resultats dels projectes Life-ECOQUARRY (ecotecnologia medioambiental per a la restauració de pedreres calcàries) i RESTOFANGS (utilització de fangs de depuradora com a esmena orgànica en la rehabilitació de sòls).
Com a novetat, es va presentar el protocol RESTOCAT (protocol per a l'avaluació de la restauració d'activitats extractives), dissenyat pel CREAF.
El passat dia 8 de maig en el Departament de Sostenibilitat i Territori es va fer una presentació d'una proposta de futur per tal d'evolucionar l'actual aplicació informàtica TCQ2000, que dóna resposta a la metodologia d'establiment i seguiment dels indicadors de Temps, Cost i Qualitat en el sector de la construcció, cap a les noves tecnologies; així mateix es va mostrar el prototip, ja desenvolupat, d'un dels mòduls ( el de comparació d'ofertes) per Internet i el mòdul de consolidació de dades.
"Global Aquifer Control" (GAC) és una aplicació en línia que mostra l'aigua que no es veu, on és aquesta aigua i quanta en tenim a cada lloc.
En aquesta aplicació es tenen en compte els principals factors relacionats amb el cicle de l'aigua que afecten els aqüífers.
L' Agència Catalana de l'Aigua (ACA) i l'empresa Hydromodel Host han posat en marxa l'aplicació en línia "Global Aquifer Control" (GAC), que permet conèixer i determinar la dinàmica de diversos aqüífers catalans, d'entrada els 31 més importants.
El passat 12 de juliol d'enguany es va presentar al Departament de Territori i Sostenibilitat la jornada "Edificis Sostenibles a Catalunya".
L'objectiu d'aquesta va ser la presentació dels projectes IRH MED i MARIE que s'estan duent a terme amb finançament de la UE i en le marc del programa MED.
Ambdós programes estan liderats per òrgans del Govern Català, el primer per ACC10 i el segon pel Departament de Territori i Sostenibilitat per tal de promoure d'una banda la sostenibilitat dels habitatges i per l'altra la renovació energètica dels edificis.
El 23 i 24 de maig és va celebrar el Seminari Final del projecte REHABITAT a Saragossa amb la participació del director de la Agència de l'Habitatge de Catalunya (AHC) Jaume Fornt.
El projecte està inscrit en el programa POCTEFA (2007-2013) i cofinançat al 65% amb fons FEDER i data d'acabament ha estat l'1 de juny de 2012.
10a Jornada de Prevenció de Residus (21-22/11/2012)